Clodoueus Rex Francorum vir inlustris. Seruos Dei quorum virtutibus gloriamur,  orationibus defensamur, si nobis amicos aquirimus, honoribus sublimamus, atque obsequiis veneramur, statum regni nostri perpetuo augere credimus,  sæculi gloriam, atque cœlestis regni patriam adipisci confidimus. Quapropter notum sit omnibus Episcopis, Abbatibus,  inlustribus viris, magnificis Ducibus, Comitibus, Domesticis, Vicariis, Graphionibus, Centenariis,  omnibus curam Sanctæ Dei Ecclesiæ gerentibus per nostrum regnum discurrentibus, tam præsentibus quàm futuris. Quia Dominus Ioannes clarus virtutibus locellum suum in pago Tornotrinse, sub Regula Beati Macarij ad habitationem Monachorum constructum, qui Reomaus vocatur, primo nostro susceptæ Christianitatis, atque subiugationis Gallorum anno nostræ celsitudini tradidit,  commendauit, vt sub nostra emunitate  mundiburdio, nostrorúmque successorum Regum, semper maneat. Propterea  nos ipsum peculiarem patronum nostrum, cuius meritò omnes hostes nostros vincere credimus taliter honorauimus, vt quantumcumque suo asino sedens vna die circa locum suum nobis traditum,  commendatum de nostris fiscis circuisset, perpetuò per nostram regalem munificentiam habeat,  quod ipse nobis, nósque illi contulimus iure hæreditario tam nos, quàm nostri successores Reges teneant in omni defensione, reclamatione, aduocatione,  immunitate, nullique vnquam dignitati, nullique Ecclesiæ propter meritum tanti patris subdatur,  conferatur. Monachis verò ibidem per diuersas cellulas manentibus seu mansuris omnia necessaria secundum numerum quo fuerint à nobis,  successoribus nostris Regibus ex nostro censu Regio præbeantur. Ideóque has literas manu nostra firmatas ipsi nostro Patrono Domino Ioanni dedimus. Id omnino vos rogamus, atque decernimus, vt nec nos, nostrique successores Reges, neque vos, vestrique minores, nec vllus quilibet de iudiciaria potestate, de vernes curtes, vel rebus ipsius Monasterij, in quibuslibet pagis, vel territoriis in regno Deo propitio nostro, nostrorúmque successorum Regum, futuróque bono ipsius Monasterij, quod vel ab ipso Patrono Ioanne, vel à nobis est concessum, seu à suis progenitoribus ipsi,  nobis datum,  hæreditate, vel iudicio fuerit delegatum, tam ex munere nostro, quàm de paterno  proprio, vel in reliquum de comparato, aut de conlato populi, seu de quolibet adtracto, aliquid auferre præsumat. Et pro ipsa oasa Dei, aut ipso patrono nostro tam ciues, quàm coloni, ac Gasindi suscepti, si aliquid violenter rapuerint, Dei nostrorúmque terrore percussi ad integrum reddant. Et nemo prædictas res eorum inquietare audeat, nec in eorum vicos, vel villas,  curtes ad causas audiendas, nec ad mansiones faciendas, nec freda exactanda, nec vllas functiones requirendas ingredi præsumat. Sed sub nostra nostrorúmque Regum successorum tuitione,  mundiburdio prædictum Monasterium propter meritum tanti patroni permaneat,  quiescat. Et quod à nobis circa ipsum peculiarem nostrum Patronum Dominum Ioannem conceditur,  conseruatur, hoc à nostris successoribus Regibus pro ipso patrono nostro, ac pro ipso loco sancto ad successores suos, quos ex suis elegerint, semper sit conseruatum, nec vllas requisitiones, nec repetitiones, nec vllum impedimentum à iudicibus publicis pertimescant. Vnde ipsa congregatio pro tempore tanti Patroni, eiúsque successorum, pro stabilitate regni nostri  salute patriæ Domini misericordiam iugiter debeat exorare. Et vt hoc præceptum firmius habeatur,  per omnia tempora conseruetur, manus nostræ signaculo subter illud decreuimus roborare, ac signo crucis quo sacramur auctorauimus. v Signum Clodouei fortissimi Regis. datum sub die IIII. Kalendas Ianuarias, Indictione V. Actum Remis ciuitate in Dei nomine feliciter . Ego Anachalus obtuli anno Magni Clodouei XVI.